Domstolens kendelse (Ottende Afdeling) af 1. marts 2012 – Smanor mod Kommissionen og Ombudsmanden
(Sag C-474/11 P)
»Appel – procesreglementets artikel 119 – forbud mod markedsføring af frossen yoghurt – en medlemsstats traktatbrud – Kommissionens afslag på at indlede en traktatsbrudsprocedure – erstatningssøgsmål – åbenbart afvisningsgrundlag«
Appel – anbringender – ingen identificering af den påberåbte retlige fejl – åbenbart afvisningsgrundlag [art. 256 TEUF; statutten for Domstolen, art. 58, stk. 1; Domstolens procesreglement, art. 112, stk. 1, litra c), og art. 119] (jf. præmis 9-12)
Angående
Appel af kendelse afsagt af Retten (Femte Afdeling) den 15. juli 2011, Smanor mod Kommissionen og Ombudsmanden (sag T-185/11), hvorved Retten afviste sagsøgerens søgsmål med påstand om dels, at det fastslås, at Kommissionen uretmæssigt har undladt at indlede en traktatbrudsprocedure mod Den Franske Republik, dels erstatning for det tab, som sagsøgeren har lidt.
Konklusion
1)
Appellen forkastes.
2)
Smanor SA betaler sagens omkostninger.